Jejaka Perasan

Jejaka Perasan adalah sebuah filem komedi Malaysia yang telah ditayangkan pada 24 Julai 1986. Filem ini telah diarahkan oleh A. R. Badul yang juga merupakan penulis skrip serta teraju utama filem ini.

Sinopsis
Filem ini mengisahkan Dolah dan Dolit yang melalui suka duka kehidupan di bandar selepas dihalau oleh ibu Dolah kerana malas bekerja manakala Dolit dihalau isterinya kerana suka berjudi kuda. Mereka menyewa sebuah bilik di rumah Pak Wok yang cerewet dan kedekut yang tinggal bersama anaknya, Rizan. Dalam diam, Rizan menjalinkan hubungan asmara dengan Amir, salah seorang penyewa di rumah Pak Wok. Dolah dan Dolit akhirnya mendapat tawaran kerja daripada Dato Kamarul selepas membantu membaiki kereta anaknya, Dora. Kisah kononnya mereka berkhidmat sebagai pegawai terbongkar apabila melihat Amir turut bekerja di pejabat yang sama berpakaian kemas sedangkan mereka hanya menjadi tukang cuci, jawatan yang diterima mengikut kelulusan mereka.

Pelakon
 A. R. Badul sebagai Dolit
 Liza Abdullah sebagai Dora
 Salih Yaacob sebagai  Dolah
 ND Lala sebagai Amir
 Hamid Gurkha sebagai Pak Wok
 Tantiana sebagai Rizan
 Ruminah Sidek sebagai Emak Dora
 Mahmud Jun sebagai Kamarul
 Shah Rezza sebagai Agus
 Mak Enon sebagai Emak Amir
 Ibrahim Pendek sebagai Atan
 Ibrahim Din sebagai Mamak
 Ayappan sebagai Samy
 Faridah Fasha sebagai Zainab
 Norsiah Yem sebagai Emak Dolah

Runut Bunyi
 Jejaka Perasan nyanyian Dayangku Intan
 Part-Time Lover nyanyian Stevie Wonder
 Penyesalan nyanyian Isma Aliff & Liza Aziz

Rujukan

Pautan luar
 

Filem Malaysia tahun 1986
Jejaka Perasan
Filem bahasa Melayu
Filem arahan A. R. Badul